[pic] | KOMISIJA EVROPSKIH SKUPNOSTI |

Bruselj, 30.8.2005

KOM(2005) 394 končno

POROČILO KOMISIJE EVROPSKEMU PARLAMENTU IN SVETU

o posodobitvi vmesnega pregleda Uredbe (ES) št. 1655/2000 LIFE

POROČILO KOMISIJE EVROPSKEMU PARLAMENTU IN SVETU

o posodobitvi vmesnega pregleda Uredbe (ES) št. 1655/2000 LIFE

POVZETEK

Finančni instrument za okolje, program LIFE III, je bil z določbami člena 1(5) Uredbe (ES) št. 1682/2004 o spremembi Uredbe (ES) št. 1655/2000 podaljšan do 31. decembra 2006 za dve leti. Podaljšan je bil zato, da bi se izognili vrzeli, ki je nastala zaradi zaključka programa LIFE III ob koncu leta 2004 in sprejetja nove finančne perspektive Skupnosti od leta 2007.

Člen 12(1) Uredbe (ES) št. 1655/2000, kakor je bila spremenjen, določa, da mora Komisija predložiti poročilo o posodobitvi vmesnega pregleda, predloženega novembra 2003, in o oceni izvajanja te uredbe, njenega prispevka k razvoju okoljske politike Skupnosti in uporabe odobrenih sredstev.

Ta posodobitev zajema obdobje od sredine leta 2003, ko se je pripravljal vmesni pregled, katerega rezultat je bilo poročilo z dne 5. novembra 2003 (COM(2003) 668 konč.), do pomladi leta 2005.

V letih od 1992 do 2004 je program LIFE sofinanciral skoraj 2 500 projektov v 40 državah in ozemljih ter prispeval 1,3 milijarde EUR od skupaj 3,6 milijarde EUR predvidenih stroškov projektov.

Program je podprl raznovrstne projekte in načel probleme v številnih sektorjih, zanje razvil rešitve ter se soočil z večino ključnih okoljskih vprašanj v skladu s prednostnimi nalogami okoljske politike EU.

OPIS PROGRAMA LIFE

Glavni cilj programa LIFE je prispevati k izvajanju, razvoju in izboljšanju okoljske politike in pravnih aktov Skupnosti. LIFE mora prav tako spodbujati vključitev okolja v druge politike EU ter voditi do novih rešitev za okoljske probleme EU, ki se trenutno preučujejo.

LIFE je sofinanciral okoljske projekte v državah članicah, državah pristopnicah, državah kandidatkah, nekaterih državah v procesu stabilizacije in asociacije ter tretjih državah.

LIFE je sestavljen iz treh vsebinskih sklopov: „LIFE-narava“, „LIFE-okolje“ in „LIFE-tretje države“.

Posebni cilj sklopa „LIFE-narava“ je prispevati k izvajanju pravnih aktov Skupnosti v zvezi z varstvom narave. Še posebej podpira vzpostavitev omrežja „Natura 2000“.

Cilj sklopa „LIFE-okolje“ je prispevati k razvoju inovativnih in integriranih tehnik ter nadaljnjemu razvoju okoljske politike Skupnosti. „Demonstracijski projekti LIFE-okolje“ so usmerjeni v razvoj inovacij, medtem ko so „Pripravljalni ukrepi LIFE-okolje“ usmerjeni v posodobitev obstoječe politike ali razvoj nove politike.

LIFE-narava in LIFE-okolje sofinancirata projekte na ozemlju držav članic in držav pristopnic, ki so se strinjale z udeležbo v programu LIFE.

LIFE-tretje države deluje v okviru pridružitvenih sporazumov, sklenjenih med Evropsko unijo in tretjimi državami ob Sredozemskem in Baltskem morju, nekaterimi državami kandidatkami in številnimi državami v procesu stabilizacije in asociacije. Njegov cilj je prispevati k vzpostavitvi zmogljivosti in upravnih struktur, ki so potrebne v okoljskem sektorju in pri razvoju okoljske politike ter akcijskih programih.

IZVAJANJE PROGRAMA LIFE III

Ta oddelek vsebuje splošne rezultate: podrobnosti so na voljo v dveh publikacijah na spletni strani LIFE, http://europa.eu.int/comm/environment/life/home.htm „LIFE for Natura 2000“ in „Life Environment 1992(2004: demonstrating excellence in environmental innovation“ (Life-okolje 1992(2004: dokaz odličnosti v okoljskih inovacijah).

LIFE-narava

Podpora je na voljo samo za projekte, ki izpolnjujejo cilje pravnih aktov ES v zvezi z varstvom narave, in sicer „Direktive o pticah“ in „Direktive o habitatih“. To v praksi pomeni, da morajo projekti podpirati vzpostavitev mreže Natura 2000 na zavarovanih območjih in zagotoviti ohranitev ali, kadar je primerno, ponovno vzpostavitev ugodnega ohranitvenega stanja tipov naravnih habitatov in habitatov zadevnih vrst.

Ukrepi, financirani v okviru LIFE III

Povprečni skupni proračun za projekte v okviru LIFE III-narava za obdobje 2000(2004 je približno 1,75 milijona EUR, povprečna stopnja sofinanciranja znaša 53,4 %. To v primerjavi s prejšnjim obdobjem LIFE II 1996(1999, ko je bil povprečni skupni proračun 1,3 milijona EUR, predstavlja povišanje.

Leto | Število prejetih predlogov | Število sofinanciranih projektov | Skupna sredstva ES (v EUR) | Povprečni znesek sredstev na projekt (v EUR) |

2000(2001 | 310 | 94 | 79 483 006 | 845 564 |

2002 | 188 | 70 | 71 718 204 | 1 024 546 |

2003 | 182 | 77 | 70 944 574 | 921 358 |

2004 | 250 | 77 | 75 934 754 | 986 166 |

Total | 930 | 318 | 298 080 538 | 937 360 |

Vrsta projektov/geografska porazdelitev

Projekti LIFE-narava so namenjeni zlasti pticam v območjih SPA (Special Protection Area ( posebna ohranitvena območja) Natura 2000, vrstam/habitatom v območjih pSCI/SAC (proposed Sites of Community Interest ( predlagana območja v interesu Skupnosti/Special areas of Conservation ( posebna ohranitvena območja) Natura 2000 ali v ustrezno utemeljenih primerih vrstam izven območij Natura 2000.

Glavni upravičenci so nacionalni in regionalni organi (73 %). Nevladne organizacije (NGO) predstavljajo preostalih 25 % upravičencev, ki so, skupaj z znanstvenimi ustanovami, pogosto partnerji pri projektih.

Projekti LIFE III-narava v splošnem vključujejo večino ali celoto naslednjih ukrepov:

- priprava ali izvajanje načrtov za upravljanje območja ali akcijskih načrtov za vrste;

- vključitev različnih interesnih skupin, ki so vključeni v skrb za območje(a) ali vrste;

- obnova območij in v izjemnih primerih vzpostavitev novih območij;

- varovanje obstoječih in obnovljenih območij (vključno z nakupom in dolgoročnim zakupom);

- spodbujanje zavesti pri upravah, strokovnjakih in širši javnosti;

- znanstveno spremljanje habitatov in vrst.

Projekti v severnih državah članicah so ponavadi večji od tistih v južnih državah članicah, vendar pa se v južnih državah članicah izvaja več projektov. Z izjemo Litve in Malte je do konca leta 2004 v programu LIFE-narava sodelovalo vseh 25 držav članic.

Podatkovni listi z natančnimi statističnimi podatki o LIFE-narava bodo na voljo na spletni strani LIFE od 30. septembra 2005 dalje.

Območja Nature 2000

Do sedaj je bilo najmanj 10 % od 22 600 predlaganih območij Nature 2000 predmet enega izmed projektov LIFE-narava. Samo 2,5 % območij je bilo predmet več kot enega projekta. To je v skladu z nalogo „dajanje začetne vzpodbude“ programa LIFE. Predlagani projekti so izbrani tako, da obsegajo predvsem nova območja Nature 2000, nadaljnji projekti imajo pri dodelitvi podpore nižjo prioriteto.

Habitati in vrste

Natančna analiza projektov v štiriletnem obdobju kaže, da je bilo 87 % habitatnih tipov v interesu Skupnosti vsaj enkrat vključenih v enega izmed projektov LIFE-narava.

Večina projektov je vsaj delno zajela mokrišča in na ta način je LIFE prispeval tudi v uresničitvi ciljev Mednarodne konvencije o mokriščih (Ramsarska konvencija, 1971) in Sporočila Komisije o mokriščih iz leta 1995.

Skoraj 28 % vrst iz „Direktive o habitatih“ in „Direktive o pticah“ je bilo neposredno vključenih v enega ali več projektov LIFE-narava.

Več projektov LIFE-narava je obsegalo nujne ukrepe, ki so pokrili celotno svetovno populacijo vrst, ki so v neposredni nevarnosti izumrtja.

Obseg projektov LIFE je bil sorazmerno velik in dovolj pomemben, da je prispeval k ohranjanju biološke raznovrstnosti v celotni Evropski uniji.

LIFE-okolje

Glavna značilnost projektov LIFE-okolje je njihova zmožnost demonstriranja novih inovativnih metod, tehnik in sistemov, ki v različnih okoljskih področjih pripravljajo pot za izvajanje trenutnih politik EU ali prihodnji razvoj politike.

Ukrepi, financirani v okviru LIFE III

Ukrepi LIFE III okolje obsegajo demonstracijske projekte, ki krijejo teme, določene v Uredbi.

Čeprav število prejetih predlogov niha, se je povprečna podpora na projekt iz leta v leto postopoma povečevala.

Leto | Število prejetih predlogov | Število sofinanciranih projektov | Skupna sredstva ES (v EUR) | Povprečni znesek sredstev na projekt (v EUR) |

2000(2001 | 898 | 103 | 63 411 036 | 615 641 |

2002 | 479 | 114 | 71 766 257 | 629 529 |

2003 | 532 | 104 | 69 470 808 | 667 989 |

2004 | 679 | 109 | 76 670 530 | 703 399 |

Total | 2,588 | 430 | 281 318 631 | 654 229 |

Vrsta projektov/geografska porazdelitev

Projekti v severnih državah članicah so ponavadi večji od tistih v južnih državah članicah. Španija in Italija sta še naprej državi z največjim številom sofinanciranih projektov. Italija je glede na število projektov kot tudi višino prispevka ES še vedno glavna upravičenka.

Tematska razdelitev projektov, financiranih v okviru LIFE-okolje v letih 2000 in 2004, kaže pri širših projektnih temah, kot so „načrtovanje mest“, „voda“, „čiste tehnologije“, „odpadki“ in „proizvodi“, dokaj enotno dodelitev sredstev. Temi, ki sta dosegli največji delež sofinanciranja, sta bili „odpadki“ z 23 % izdatkov in „proizvodi“ z 22 % izdatkov. Rast je prisotna pri „čistih tehnologijah“, „odpadkih“ in „proizvodih“, medtem ko sta se število projektov in delež sofinanciranja pri „načrtovanju“ zmanjšala.

[pic]

LIFE-tretje države

Cilj tretjih držav LIFE (TCY) je prispevati k vzpostavitvi upravnih zmogljivosti in struktur ter razvoju politik in akcijskih programov v nekaterih sosednjih državah Evropske unije in nekaterih državah, ki mejijo na Baltsko in Sredozemsko morje. Ciper in Malta od svojega članstva v EU leta 2004 nista več upravičena predložiti novih predlogov v okviru LIFE TCY.

Ukrepi, financirani v okviru LIFE III

Leto | Število prejetih predlogov | Število sofinanciranih projektov | Skupna sredstva ES (v EUR) | Povprečni znesek sredstev na projekt (v EUR) |

2000(2001 | 92 | 28 | 9 013 840 | 321 923 |

2002 | 74 | 16 | 6 522 300 | 407 644 |

2003 | 70 | 17 | 6 567 232 | 386 307 |

2004 | 70 | 20 | 7 828 320 | 391 416 |

Total | 306 | 81 | 29 931 692 | 369 527 |

Vrsta projektov/geografska porazdelitev

Trenutno je v LIFE TCY vključenih 14 držav/območij, od tega jih je 8 okrog Baltiškega morja (ruski regiji St. Petersburg in Kaliningrad) in 6 okrog Sredozemskega morja (od Hrvaške do Maroka). V širšem okviru „vzpostavljanja zmogljivosti“ večina projektov LIFE-TCY obsega različne ukrepe, ki so prilagojeni lokalnim in nacionalnim potrebam. Vsi projekti LIFE TCY obsegajo enega ali več naslednjih vrst ukrepov:

- razvoj ali prilagoditev pravnih aktov ;

- usposabljanje osebja;

- vzpostavitev ali okrepitev okoljskih upravljalnih struktur ;

- vzpostavitev ali okrepitev struktur za zbiranje podatkov , inventar, shranjevanje, spremljanje ali razširjanje;

- opredelitev planskih procesov , vključno s politikami, strategijami ali akcijskimi načrti;

- priprava standardov ali uredb;

- spodbujanje zavesti in/ali

- razvoj tehničnih orodij , vključno s tehničnimi smernicami, prenosom znanja in izkušenj ter določitvijo najboljše prakse.

ocenjevanje in izbira projektov life

Vsako leto je razpisan poziv k oddaji predlogov za projekte. Predlogi se ocenijo v tristopenjskem postopku glede na upravičenost, izbiro in financiranje. Postopek se zdaj vodi na spletu s pomočjo programa ESAP (ocenjevanje, izbira, sofinanciranje). Posebna prizadevanja so namenjena pravičnosti in preglednosti postopka. Ocenjevanje različnih tehničnih kriterijev izvajajo zunanji ocenjevalci in osebje Komisije. Skupna končna ocena se sprejme med zasedanji, na katerih so prisotni vsi ocenjevalci.

Tematske enote Generalnega direktorata za okolje in drugi generalni direktorati pomagajo enoti LIFE pri ocenjevanju predlogov. Rezultat tega postopka je ožji seznam predlogov, razvrščenih glede na pomembnost projekta, ki se predloži Odboru LIFE pred odločitvijo Komisije. Vsi vlagatelji vlog so obveščeni o rezultatih ocenjevanja.

Število projektov, ki se lahko financira v okviru treh tematskih sklopov v določenem letu, je odvisno od razpoložljivih proračunskih sredstev in skupne vsote zahtevanih sredstev, ki imajo na razvrstitvenem seznamu posameznih predlogov najvišje število točk. Letni odstotek pozitivno ocenjenih predlogov, ki se predložijo po odprtem pozivu k oddaji predlogov, se zato za vsako od treh sklopov spreminja glede na število prejetih predlogov v navedenem letu, njihovo posamezno kakovost in razpoložljiva proračunska sredstva.

UPRAVLJANJE PROJEKTOV LIFE S STRANI KOMISIJE

Tehnično upravljanje

Poenostavitev upravljanja

Usklajevanje upravljanja in postopkov, ki se uporabljajo za vse tri sklope LIFE, se je uspešno končalo in usklajena orodja ter standardi so zdaj v celoti pripravljeni na izvajanje.

Leta 2005 so bili standardni sporazumi o financiranju nadomeščeni z individualnimi odločitvami o financiranju; namen tega postopka je poenostaviti in pospešiti postopek financiranja.

Učinkovitost in preglednost postopkov

Izbirna merila in pravila so pripravljena in so na voljo na spletu pred izbirnim postopkom. Predstavitve programa LIFE so organizirane v večini držav članic.

Nove standardne upravne določbe

Standardne upravne določbe so bile prilagojene zaradi izpolnitve zahtev Računskega sodišča z namenom da: se zmanjša tveganje dvojnega sofinanciranja iz drugih evropskih programov, se bolje opredeli nakup zemlje, omeji tveganje sofinanciranja plač javnih uslužbencev, ki so že financirane z nacionalnimi davki in se določi nove računovodske obveznosti upravičencev.

Spremljanje in ocenjevanje ukrepov

Zbirka podatkov za upravljanje posameznih projektov je bila izboljšana in vsebuje zdaj nova orodja, ki dovoljujejo boljše spremljanje projektov. Natančno stanje se lahko preuči za vsak projekt kadar koli in statistični podatki o projektih se lahko zberejo z namenom, da se opravijo analize njihovega vpliva na določeni sektor.

Standardni format za predstavitev proračunskih podatkov se uporablja širše od leta 2003. To računalniško orodje omogoča upraviteljem projekta, da na standardiziran način izpolnijo svoja poročila o izdatkih.

Finančno poslovanje

Program LIFE ima popolnoma decentralizirano finančno strukturo. Za vse aktivnosti, povezane z izvajanjem proračuna LIFE, je odgovorna enota D1.

Dodeljena sredstva

Od začetka izvajanja LIFE III je opaziti pozitiven razvoj porabe dodeljenih proračunskih sredstev: leta 2000 83,18 %, leta 2002 99,73 %, leta 2003 99,95 % in leta 2004 99 %.

Izplačila

Izvajanje plačilnih obveznosti je od leta 2002 med 80 % in 95 % stabilno.

Zamude pri izplačilu

Zamude pri izplačilu so se od leta 2000 sistematično zmanjševale. Leta 2004 je bilo 90 % izplačil izvedenih v roku 90 dni (64 % leta 2000 in 82 % leta 2002).

Neporavnane obveznosti pri zaključenih projektih/izvedeno končno izplačilo

Marca 2001 je bilo 187 neporavnanih obveznosti. Število se je sčasoma konstantno zmanjševalo in trenutno takih obveznosti ni.

LIFE III ( SPOROčANJE IN šIRJENJE REZULTATOV

Uredba LIFE III močno poudarja pomembnost komuniciranja kot sredstva za posredovanje podatkov o projektih LIFE drugim podobnim projektnim programom ali pravnih aktih Skupnosti na področju okolja. Leti 2003 in 2004 sta bili namenjeni izvajanju strategije komuniciranja LIFE, ki se je začela izvajati marca 2002 z raznovrstnimi komunikacijskimi ukrepi.

Spletna stran LIFE je bila junija 2002 v celoti revidirana in se od takrat stalno posodablja ter dopolnjuje. Ostaja najbolj obiskana spletna stran Generalnega direktorata s povprečno 120 000 obiskovalci na mesec na začetku leta 2005 v primerjavi s 65 000 obiskovalci na mesec v letu 2002. Zbirka podatkov o projektih je končana in nameščeni iskalnik omogoča enostaven dostop do rezultatov projektov glede na področje.

Objavljenih je bilo osem tematskih brošur na določene teme, v katerih so zbrane podrobnosti o projektih LIFE in njihovi prispevki k politiki. Brošure so na voljo na spletu. Prav tako so bili objavljeni povzetki o novo izbranih projektih LIFE narava in LIFE okolje iz leta 2004 in z njimi povezana sporočila za javnost.

Elektronski mesečni bilten se neposredno pošilja skoraj 9 000 naročnikom in ima posredno 45 000 morebitnih bralcev. Ustanovljena je bila medijska knjižnica z videoposnetki, zgoščenkami in fotografijami projektov LIFE.

Razvitih je bilo več novih pobud posredovanja podatkov. V letu 2006 sta načrtovana pregled in posodobitev strategije komuniciranja.

sklepna ugotovitev

LIFE je učinkovito sredstvo za izvajanje, razvoj in krepitev okoljske politike Skupnosti. Iz tega razloga se je Komisija odločila, da za obdobje 2007(2013 predlaga program LIFE + in tako izkoristi pomembne izkušnje, pridobljene s programom LIFE III v širšem okviru šestega okoljskega akcijskega programa.

0

5,000,000

10,000,000

15,000,000

20,000,000

25,000,000

2000

2002

2003

2004

NAČRTOVANJE

VODA

ČISTE TEHNOLOGIJE

ODPADKI

PROIZVODI